CELEX: 31987R0455
Language: el
Date: 1987-02-13 00:00:00
Title: Κανονισμός (ΕΟΚ) αριθ. 455/87 της Επιτροπής της 13ης Φεβρουαρίου 1987 που τροποποιεί τον κανονισμό (ΕΟΚ) αριθ. 2409/86 περί της πώλησης βουτύρου παρέμβασης που προορίζεται για την ενσωμάτωση στις σύνθετες ζωοτροφές

Avis juridique important

|

31987R0455

Κανονισμός (ΕΟΚ) αριθ. 455/87 της Επιτροπής της 13ης Φεβρουαρίου 1987 που τροποποιεί τον κανονισμό (ΕΟΚ) αριθ. 2409/86 περί της πώλησης βουτύρου παρέμβασης που προορίζεται για την ενσωμάτωση στις σύνθετες ζωοτροφές  

Επίσημη Εφημερίδα αριθ. L 046 της 14/02/1987 σ. 0011 - 0011 Φινλανδική ειδική έκδοση: Κεφάλαιο 3 τόμος 22 σ. 0207  Σουηδική ειδική έκδοση: Κεφάλαιο 3 τόμος 22 σ. 0207 

***** ΚΑΝΟΝΙΣΜΟΣ (ΕΟΚ) αριθ. 455/87 ΤΗΣ ΕΠΙΤΡΟΠΗΣ  της 13ης Φεβρουαρίου 1987  που τροποποιεί τον κανονισμό (ΕΟΚ) αριθ. 2409/86 περί πωλήσεως βουτύρου παρεμβάσεως που προορίζεται για την ενσωμάτωση στις σύνθετες ζωοτροφές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί των γενικών κανόνων που ρυθμίζουν τα μέτρα παρεμβάσεως στην αγορά του βουτύρου και της κορυφής γάλακτος (1), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (2), και ιδίως το άρθρο 7α,  Εκτιμώντας:  ότι το άρθρο 26 παράγραφος 2 στοιχείο β) του κανονισμού (ΕΟΚ) αριθ. 2409/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3987/86 (4), προβλέπει ότι το βούτυρο πωλείται από την αποθήκη σε τιμή ίση με την ελάχιστη τιμή πωλήσεως που καθορίζεται αυξημένη κατά 2 ECU ανά 100 χιλιόγραμμα· ότι η πείρα έδειξε ότι η αύξηση αυτή αντιπροσωπεύει μια πολύ μεγάλη αναλογία της τιμής πωλήσεως· ότι είναι σκόπιμο, προκειμένου να διευκολυνθεί η πώληση σε καθορισμένη τιμή, να μειωθεί αυτή η αύξηση·  ότι το άρθρο 24 παράγραφος 2 του κανονισμού (ΕΟΚ) αριθ. 2409/86 καθορίζει μια προθεσμία παραλαβής του βουτύρου από την ημερομηνία λήξεως της περιόδου για την υποβολή των προσφορών· ότι η προθεσμία που εμφαίνεται στην τελευταία τροποποίηση του κανονισμού (ΕΟΚ) αριθ. 2409/86 δεν αντιστοιχεί σ' εκείνη που υποβλήθηκε για γνώμη στην επιτροπή διαχειρίσεως· ότι θα πρέπει να τροποποιηθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2409/86 τροποποιείται ως εξής:  1. Στο άρθρο 19 παράγραφος 5, οι όροι «2 ECU» αντικαθίστανται από τους όρους «1 ECU».  2. Στο άρθρο 26 παράγραφος 2 στοιχείο β), οι όροι «2 ECU» αντικαθίστανται από τους όρους «1 ECU».  3. Στο άρθρο 24 παράγραφος 2, οι όροι «36 ημερών» αντικαθίστανται από τους όρους «40 ημερών».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 σημείο 3 εφαρμόζεται στις ποσότητες βουτύρου που κατακυρώνονται ή πωλούνται από τις 12 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 169 της 18. 7. 1968, σ. 1.  (2) ΕΕ αριθ. L 367 της 31. 12. 1985, σ. 5.  (3) ΕΕ αριθ. L 208 της 31. 7. 1986, σ. 29.  (4) ΕΕ αριθ. L 370 της 30. 12. 1986, σ. 45.